Държавен вестник, бр. 27, 2026 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  27
2. В ал. 2, т. 1 след думите „инвестицион­
ната политика“ се добавя „и инвестиционната 
стратегия“.
§ 74. Член 175а се изменя така:
„Инвестиционна политика и инвестиционна 
стратегия
Чл. 175а. (1) Пенсионноосигурителното 
дружество приема инвестиционна политика и 
инвестиционна стратегия на всеки управляван 
от него фонд за допълнително задължител­
но пенсионно осигуряване. Минималното 
съдържание на инвестиционната политика и 
на инвестиционната стратегия се определя с 
наредба на комисията.
(2) Дружеството преразглежда инвести­
ционната политика всяка година, както и 
незабавно след всяка съществена промяна 
в пазарните и в други относими условия. 
Инвестиционната стратегия се актуализира 
поне веднъж на 6 месеца, както и незабавно 
след всяка съществена промяна в пазарните 
и в други относими условия.
(3) Инвестиционната политика, съответно 
инвестиционната стратегия, се представя на 
комисията в 7-дневен срок от нейното при­
емане, съответно изменение или допълнение.
(4) Пенсионноосигурителното дружество 
информира осигурените лица за направените 
изменения и допълнения в инвестиционната 
политика на фонда в 7-дневен срок от про­
мяната:
1. чрез съобщение, публикувано на стра­
ницата си в интернет;
2. чрез съобщение по електронна поща 
до всяко лице, което е заявило желанието 
си да бъде уведомявано за промените в този 
документ.“
§ 75. Член 176 се изменя така:
„Инвестиране
Чл. 176. (1) Пенсионноосигурителното 
дружество може да инвестира средствата на 
универсален пенсионен фонд в динамичния 
подфонд само във:
1. дългови ценни книжа, издадени или 
гарантирани от:
а) държава членка, задълженията по които 
съставляват държавен дълг, или от нейната 
централна банка;
б) Европейската централна банка или от 
Европейската инвестиционна банка;
в) трета държава, определена с наредба на 
комисията, задълженията по които съставля­
ват държавен дълг, или от нейната централна 
банка, които са приети за търговия на ре­
гулиран пазар, на многостранна система за 
търговия (МСТ) или организирана система 
за търговия (ОСТ) в държава членка или 
на официален пазар на фондова борса, или 
на друг организиран пазар в трета държава, 
функциониращ редовно, признат и публично 
достъпен;
г) трета държава извън посочените в буква 
„в“, задълженията по които съставляват дър­
жавен дълг, или от нейната централна банка, 
които са приети за търговия на регулиран 
пазар, МСТ или ОСТ в държава членка;
д) международни финансови организации, 
като в този случай ценните книжа трябва да 
имат инвестиционен кредитен рейтинг;
2. инструменти на паричния пазар, издадени 
или гарантирани от:
а) държава членка или нейната централна 
банка;
б) Европейската централна банка или от 
Европейската инвестиционна банка;
в) трета държава, определена с наредба на 
комисията, или от нейната централна банка;
3. облигации, издадени от:
а) орган на местната власт на държава 
членка;
б) орган на местната власт на трета дър­
жава, определена с наредба на комисията, 
като в този случай облигациите трябва да 
имат инвестиционен кредитен рейтинг и да 
са приети за търговия на регулиран пазар в 
държава членка или на официален пазар на 
фондова борса, или на друг организиран па­
зар в трета държава, функциониращ редовно, 
признат и публично достъпен;
в) орган на местната власт на трета държава, 
извън посочените в буква „б“, като в този случай 
облигациите трябва да имат инвестиционен 
кредитен рейтинг и да са приети за търговия 
на регулиран пазар в държава членка;
4. корпоративни облигации за финансиране 
на инфраструктурни проекти:
а) които са издадени от търговски дру­
жества или други предприятия със седали­
ще в държава членка или трета държава, 
определена с наредба на комисията, чийто 
предмет на дейност включва изграждането 
и/или експлоатирането на инфраструктурни 
проекти, или са издадени или гарантирани от 
финансови институции, определени с наредба 
на комисията, и
б) за които в решението на компетентния 
орган на дружеството или предприятието и в 
предложението за сключване на облигационен 
заем е поето задължение в срок, не по-дълъг 
от 6 месеца от издаването им, да се иска при­
емане и да бъдат приети за търговия на регу­
лиран пазар в държава членка или официален 
пазар на фондова борса или на друг органи­
зиран пазар в трета държава, определена с 
наредба на комисията, функциониращ редовно, 
признат и публично достъпен;
5. корпоративни облигации, приети за 
търговия на:
а) регулиран пазар в държава членка;